CELEX: 22021D1523
Language: hr
Date: 2018-12-05 00:00:00
Title: Odluka Zajedničkog odbora EGP-a br. 259/2018 od 5. prosinca 2018. o izmjeni Priloga XX. (Okoliš) Sporazumu o EGP-u [2021/1523]

23.9.2021   
               
               
                  HR
               
               
                  Službeni list Europske unije
               
               
                  L 337/59
               
            
         ODLUKA ZAJEDNIČKOG ODBORA EGP-A br. 259/2018
         od 5. prosinca 2018.
         o izmjeni Priloga XX. (Okoliš) Sporazumu o EGP-u [2021/1523]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba Komisije (EU) br. 1031/2010 od 12. studenoga 2010. o rasporedu, upravljanju i drugim aspektima dražbi emisijskih jedinica stakleničkih plinova prema Direktivi 2003/87/EZ Europskog parlamenta i Vijeća o uspostavi sustava trgovanja emisijskim jedinicama stakleničkih plinova unutar Zajednice (1) uključena je u Sporazum o EGP-u Odlukom br. 152/2012 od 26. srpnja 2012. (2).
                  
               
                     (2)
                  
                  
                     Dvadeset i pet država članica (dalje u tekstu „države članice sudionice”) i Europska komisija, u ime Europske unije, pristupile su Sporazumu o zajedničkoj nabavi za imenovanje zajedničkih dražbovnih platformi (3), a sve države članice (dalje u tekstu „države članice”) i Europska komisija, u ime Europske unije, pristupile su Sporazumu o zajedničkoj nabavi za imenovanje kontrolora dražbe (4) (dalje u tekstu „sporazumi o zajedničkoj nabavi”).
                  
               
                     (3)
                  
                  
                     Člankom 165. Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (5) predviđena je mogućnost da Europska unija provodi zajedničke postupke nabave sa zemljama Europskog udruženja slobodne trgovine (EFTA) i zemljama kandidatkinjama za pristupanje Uniji ako je ta mogućnost izričito predviđena u bilateralnom ili multilateralnom ugovoru.
                  
               
                     (4)
                  
                  
                     U vezi s tim države EFTA-e koje su ugovorne stranke Sporazuma o EGP-u odlučile su zajedno s Komisijom i državama članicama sudionicama provesti zajedničku nabavu za imenovanje jedne ili više dražbovnih platformi iz članka 26. stavka 1. Uredbe Komisije (EU) br. 1031/2010 od 12. studenoga 2010., a s Komisijom i državama članicama za imenovanje kontrolora dražbe iz članka 24. te uredbe, nakon zajedničkog postupka nabave u smislu članka 165. Uredbe (EU, Euratom) 2018/1046.
                  
               
                     (5)
                  
                  
                     Uredba Komisije (EU) 2017/1902 оd 18. listopada 2017. o izmjeni Uredbe Komisije (EU) br. 1031/2010 radi usklađivanja prodaje emisijskih jedinica na dražbi s Odlukom (EU) 2015/1814 Europskog parlamenta i Vijeća i radi uvrštavanja dražbovne platforme koju imenuje Ujedinjena Kraljevina na popis (6) treba se uključiti u Sporazum o EGP-u.
                  
               
                     (6)
                  
                  
                     Prilog XX. Sporazumu o EGP-u trebalo bi stoga na odgovarajući način izmijeniti.
                  
               
                     (7)
                  
                  
                     Sudjelovanje država EFTA-e u zajedničkim nabavama temelji se na tome da postanu stranke sporazuma o zajedničkoj nabavi. U skladu s uvjetima sporazuma o zajedničkoj nabavi kojima se dopušta mogućnost da se države EFTA-a priključe zajedničkoj akciji, Komisija je ovlaštena da u ime svake države članice potpiše sporazum s državama EFTA-e kojim se države EFTA-e pridružuju sporazumima o zajedničkoj nabavi,
                  
               DONIO JE OVU ODLUKU:
         
            Članak 1.
            Prilog XX. Sporazumu o EGP-u mijenja se kako slijedi:
            
                        1.
                     
                     
                        U točki 21.ala (Uredba Komisije (EU) br. 1031/2010) dodaje se sljedeća alineja:
                        
                                    „—
                                 
                                 
                                    
                                       32017 R 1902: Uredbom Komisije (EU) 2017/1902 od 18. listopada 2017. (SL L 269, 19.10.2017., str. 13.).”
                                 
                              
                  
                        2.
                     
                     
                        Prilagodbe u točki 21.ala (Uredba Komisije (EU) br. 1031/2010) zamjenjuju se sljedećim:
                        
                                    „(a)
                                 
                                 
                                    kad je riječ o državama EFTA-e, prva rečenica članka 22. stavka 7. glasi kako slijedi:
                                    „Države EFTA-e obavješćuju Nadzorno tijelo EFTA-e o identitetu dražbovatelja i njihovim podacima za kontakt, koje će dostaviti informacije Komisiji.”;
                                 
                              
                                    (b)
                                 
                                 
                                    u članku 24. stavku 2. dodaje se sljedeća rečenica:
                                    „Ako države EFTA-e i Komisija u svoje ime i u ime država članica sklope sporazum kojim se države EFTA-e pridružuju Sporazumu o zajedničkoj nabavi za imenovanje kontrolora dražbe, države EFTA-e sudjeluju u zajedničkoj akciji u skladu s ovim člankom.”;
                                 
                              
                                    (c)
                                 
                                 
                                    u članku 26. stavku 1. dodaje se sljedeća rečenica:
                                    „Ako države EFTA-e i Komisija u svoje ime i u ime država članica sudionica sklope sporazum kojim se države EFTA-e pridružuju Sporazumu za imenovanje zajedničkih dražbovnih platformi, države EFTA-e sudjeluju u zajedničkoj akciji u skladu s ovim člankom.”;
                                 
                              
                                    (d)
                                 
                                 
                                    članci od 30. do 32. ne primjenjuju se na države EFTA-e;
                                 
                              
                                    (e)
                                 
                                 
                                    u članku 52. stavku 3. dodaje se sljedeći podstavak:
                                    „Dio troškova kontrolora dražbe koji se odnose na dražbovnu platformu imenovanu prema članku 26. stavku 1. raspodjeljuje se između država članica koje sudjeluju u zajedničkoj akciji i država EFTA-e u skladu s njihovim udjelima u ukupnoj količini emisijskih jedinica koje se prodaju na dotičnoj dražbovnoj platformi.””
                                 
                              
                  
         
            Članak 2.
            Vjerodostojni su tekstovi Uredbe (EU) 2017/1902 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 6. prosinca 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 5. prosinca 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
            
               
                  Tajnici
               
               
                  Zajedničkog odbora EGP-a
               
               Hege M. HOFF
               Mikołaj KARŁOWSKI
            
         
         
            (1)  SL L 302, 18.11.2010., str. 1.
         
         
            (2)  SL L 309, 8.11.2012., str. 38.
         
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  SL L 193, 30.7.2018., str. 1.
         
         
            (6)  SL L 269, 19.10.2017., str. 13.
         
         
            (*)  Ustavni zahtjevi nisu navedeni.